钦定古今图书集成/明伦汇编/氏族典/第598卷 > 《郑樵通志》 > 宇文直
## 钦定古今图书集成/明伦汇编/氏族典/第598卷 > 《郑樵通志》 > 宇文直

按《周书卫剌王直传》：“直字豆罗突，魏恭帝三年，封秦
郡公。武成初，出镇蒲州，进卫国公。保定初，为雍州牧，
寻进位柱国，转大司空。直高祖母弟，性浮诡，贪狠无
赖。帝夙有诛护之意，遂与直谋之。及护诛，直请为大
司马，意欲总知戎马，得擅威权。帝揣知其意，乃以直
为大司徒。建德三年，进爵为王。尝从帝校猎而乱行”，
帝怒，对众挞之，自是愤怨滋甚。及帝幸云阳宫，直在
京师，举兵反，攻肃章门。司武尉迟运闭门拒守，直不
得入，直遂遁，追至荆州获之，免为庶人，囚于别宫。寻
而更有异志，遂诛之，及其子“贺贡、塞响、贾秘津、干理、
干璪、干悰等十人”，国除。